Bybelskool » Wat beteken die vergifnis van al jou sondes vir jou? – Kolossense 1:19-20
God het dit goedgedink om met sy volle Goddelikheid in die Seun te woon, en om deur Hom alles met Homself te versoen. Deur die bloed van sy Seun aan die kruis het Hy vrede gemaak. Ja, deur Hom het Hy alles op die aarde en in die hemel met Homself versoen. (NLV)
1. Jesus het deur sy kruisdood die alles op die aarde en in die hemel met God versoen. Dit sluit die vergifnis van al jou sondes in. Hoe laat dit jou voel?
2. In die res van die gedeelte moedig Paulus die gelowiges aan om vas te bly staan in hierdie vertroue en hulle nie te laat losruk van die hoop op verlossing, soos wat sou kon gebeur deur die mense wat hulle met verkeerde idees mislei. Hoe kan jy daaraan gehoorsaam wees?
3. Lees die verse later vandag weer om jou te herinner aan die vrede wat daar tussen jou en God gekom het met die vergifnis van al jou sondes, sodat jy in dié vertroue kan vasstaan.
4. Jy kan later vanaand die verse weer in die konteks van Kolossense 1 lees en my bydrae daaroor: Kolossense 1:15-23 – Jesus die Here van die Skepping en die Herskepping.